*A határozati javaslatok elfogadásához*

***egyszerű*** *többség, a rendelet tervezet elfogadásához*

*a Mötv. 50. § alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*244. számú előterjesztés*

Bátaszék Város Önkormányzata Képviselő-testületének 2016. november 30-án,

 15,00 órakor megtartandó ülésére

*A fizetési kötelezettséget megállapító önkormányzati rendeletek felülvizsgálata*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző**Törvényességi ellenőrzést végezte:** Takácsné Gehring Mária aljegyző**Tárgyalja:** KOIS Bizottság: 2016. 11. 28.Szociális Bizottság: 2016. 11. 29.Pénzügyi és Gazdasági Bizottság: 2016. 11. 29. |

**Tisztelt Képviselő- testület!**

1. **A helyi adókról szóló 23/2013.(XII.31.) önkormányzati rendelet felülvizsgálata**

Minden év végén a képviselő-testület napirendi pontjai között kell szerepelnie a helyi adó rendelet felülvizsgálatának. A felülvizsgálat során a képviselő-testület dönthet új adónem bevezetéséről, a már bevezetett helyi adók mértékének megváltoztatásáról, vagy kedvezmények biztosításáról.

 A helyi adókról szóló 1990. évi C. törvény (továbbiakban: Htv.) 1/A. § (1) bekezdése alapján az önkormányzat az illetékességi területén rendelettel olyan települési adót, települési adókat vezethet be, amelyet vagy amelyeket más törvény nem tilt. Az önkormányzat települési adót bármely adótárgyra megállapíthat, feltéve, hogy arra nem terjed ki a törvényben szabályozott közteher hatálya.

 Eszerint bármilyen adónem bevezetésére lehetőség van, amit törvény nem tilt.

A Htv. külön nevesít néhány önkormányzat által kivethető adónemet, illetve azok keretszabályait. A Htv. 5. §-a szerint az önkormányzat rendeletével:

*a)* vagyoni típusú adók,

*b)* kommunális jellegű adók, továbbá

*c)* helyi iparűzési adó

bevezetésére jogosult.

Vagyoni típusú adók az építményadó és a telekadó, kommunális jellegű adók a magánszemély kommunális adója és az idegenforgalmi adó.

Az önkormányzat által ez idáig még bevezetésre nem került - Htv.-ben nevesített - helyi adónemek:

**Építményadó** esetén *adóköteles* az önkormányzat illetékességi területén lévő építmények közül a lakás és nem lakás céljára szolgáló épület, épületrész. *Az adó alanya* az, aki a naptári év első napján az építmény tulajdonosa. Adómentes pl. szükséglakás, istálló, üvegház, terménytároló, magtár stb. *Az adó alapja* az önkormányzat döntésétől függően az építmény m2-ben számított hasznos alapterülete vagy az építmény korrigált forgalmi értéke.

**Telekadó** esetén *adóköteles* az önkormányzat illetékességi területén lévő telek. Az adó alanya az, aki az év első napján a telek tulajdonosa. *Adómentes:* pl. épület, épületrész hasznos alapterületével egyező nagyságú telekrész, belterületen fekvő, az ingatlan-nyilvántartásban művelés alól kivett területként nyilvántartott 1 ha-t meg nem haladó nagyságú földterület stb. *Az adó alapja* az önkormányzat döntésétől függően a telek m2-ben számított területe vagy a telek korrigált forgalmi értéke.

**Idegenforgalmi adó** *adókötelezettség* terheli azt a magánszemélyt, aki nem állandó lakosként az önkormányzat illetékességi területén legalább egy vendégéjszakát eltölt. *Adómentes* pl. a 18. életévét be nem töltött magánszemély stb. *Az adó alapja*: a megkezdett vendégéjszakák száma, vagy a megkezdett vendégéjszakára eső szállásdíj, ennek hiányában a szállásért bármilyen jogcímen fizetendő ellenérték.

Jelenleg az önkormányzat a helyi adókról szóló 23/2013.(XII.31.) önkormányzati rendelete (továbbiakban: rendelet) **a helyi iparűzési adóra** és a **magánszemélyek kommunális adójára** vonatkozóan tartalmaz rendelkezéseket.

**Helyi iparűzési adó**

A rendelet szerint az *állandó* jelleggel végzett iparűzési tevékenység esetében az adó évi mértéke a törvény (Htv.) szerint számított adóalap 2 %-a. A Htv. 40. § (1) bekezdés c) pontja értelmében az állandó jelleggel végzett iparűzési tevékenység esetén az adó évi mértékének felső határa az adóalap 2 százaléka lehet.

A Htv. 40. § (2) bekezdése alapján az *ideiglenes* jelleggel végzett iparűzési tevékenység esetén az adó mértéke naptári naponként legfeljebb 5.000 Ft lehet. A jelenlegi helyi szabályozás megegyezik a Htv. szerinti maximálisan megállapítható adó mértékével, azaz 5.000 Ft/nap.

Fentiekre tekintettel amennyiben a tisztelt képviselő-testület az állandó vagy az ideiglenes jelleggel végzett iparűzési tevékenység esetén az adó mértékét meg kívánja változtatni, akkor csak annak csökkentésére van lehetőség.

**Magánszemély kommunális adója**

A rendelet szerint az adó évi mértéke adótárgyanként illetőleg lakásbérleti jogonként 13.000.- Ft/év/adótárgy. A Htv. 26. §-a szerint az adó évi mértékének felső határa adótárgyanként legfeljebb 17.000.- Ft.

Fentiekre tekintettel ezen adónem tekintetében van lehetőség az adó évi mértékének emelésére természetesen a mérték pontos meghatározása mellett.

A rendelet módosítása esetén alkalmazandó jogszabályi háttér, melyre figyelemmel kell lenni:

A Magyarország gazdasági stabilitásáról szóló 2011. évi CXCIV. törvény 32. §-a szerintfizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

A helyi adókról szóló 1990. évi C. törvény 7. § a) pontja szerint az önkormányzat az adóalanyt egy meghatározott adótárgy esetében csak egyféle adó fizetésére kötelezheti.

A T. Képviselő- testület 2015. decemberében már tárgyalt a települési adó bevezetésének lehetőségéről, azonban a 285/2015. (XII. 16.) önkormányzati határozatával arról döntött, hogy ezen adónemet nem kívánja a városban bevezetni.

Az idei évben sem javasoljuk új adónem bevezetését, sem a magánszemélyek kommunális adója mértékének változtatását, sem újabb adómentesség, illetve adókedvezmény bevezetését. Mindezek alapján javasolom az 1. számú határozati javaslat elfogadását.

1. **A köztemető fenntartásáról és a temetkezésről szóló 2/2014. (II. 1.) önkormányzati rendelet díjtételeinek felülvizsgálata**

A temetőkről és a temetkezésről szóló 1999. évi XLIII. törvény 40. § (3) bekezdése szerint a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni. Az éves költségvetés előkészítése érdekében javasolt a felülvizsgálatot az év végén elvégezni. A köztemetőre vonatkozó díjakat jelenleg a köztemető fenntartásáról és a temetkezésről szóló 2/2014. (II. 1.) önkormányzati rendelet 1. melléklete szabályozza. Eszerint:

***A köztemetőben fizetendő sírhelyek díjai, a temető fenntartási díja és a
kegyeleti közszolgáltatás igénybevételének díjai***

**1.) Sírhelyek bérleti díja (25 évre)**

a.) egyes sírhely ***8 100.- Ft + áfa (10 287.- Ft)***

aa.) gyermek elhunyt esetében ***2 000.- Ft + áfa (2 540.- Ft)***

b.) kettes sírhely ***16 200.- Ft + áfa (20 574.- Ft)***

**2.)** **Díszsírhely, dísz-urnafülke,** **dísz-urnasírhely**

**(használati idő nélkül)** ***díjtalan***

**3.) Sírbolthely (60 évre)**

a.) 2 férőhelyes ***40 600.- Ft + áfa (51 562.- Ft)***

b.) 4 férőhelyes ***60 900.- Ft + áfa (77 343.- Ft)***

c.) 6 férőhelyes ***81 200.- Ft + áfa (13 124.- Ft)***

**4.) Urnafülke (10 évre) *15 200.- Ft + áfa (19 304.- Ft)***

**5.) Urnasírhely (10 évre) *4 000.- Ft + áfa (5 080.- Ft)***

**6.) Urnasírbolt (20 évre) *26 400.- Ft + áfa (33 528.- Ft)***

**7.) Újraváltási díjak**

a díj az első megváltás díjával egyezik meg, kivéve a Kormr. 18. § (2) bekezdésében meghatározott esetet.

**8.)** **Rátemetési díja:**

1. koporsós rátemetés vagy 25 éven túli maradvány rátemetése esetén a temetéskor érvényes megváltási díj időarányos részét kell meg megfizetni.
2. az urna urnasírba, urnasírboltba vagy koporsós temetési helyre történő rátemetése esetén

 ***6 000.- Ft + áfa (7 620.- Ft)***

**9.)** **Temetkezési szolgáltatók által**

 **fizetendő díj** ***12 200.- Ft + áfa (15 494.- Ft)***

 (temetői létesítmények használati díját

 foglalja magában)

**10.) Temető-fenntartási hozzájárulási díj**

(a vállalkozásszerűen munkát végzők – a temetkezési

 szolgáltatók kivételével - által fizetendő) ***1 400.- Ft/nap + áfa (1 778.- Ft)***

**11.)** **A temetőbe való behajtás díja**

e rendelet 6. § (1) bekezdés d.) pontjában foglalt esetben ***2 000.- Ft/nap***

**12.) Az üzemeltető által, a temetkezési szolgáltatók részére biztosított szolgáltatások igénybevételéért fizetendő díjak:**

a.) temetési hely nyitása

aa.) gyermek sírhely esetén ***7 100.- Ft + áfa (9 017.- Ft)***

ab.) felnőtt sírhely, sírbolt esetén ***14 200.- Ft + áfa (18 034.- Ft)***

ac.) urnasírhely, urnasírbolt esetén ***7 100.- Ft + áfa (9 017.- Ft)***

b.) temetési hely zárása

ba.) gyermek sírhely esetén ***3 500.- Ft + áfa (4 445.- Ft)***

bb.) felnőtt sírhely, sírbolt esetén ***7 100.- Ft + áfa (9 017.- Ft)***

bc.) urnasírhely, urnasírbolt esetén ***3 550.- Ft + áfa (4 509.- Ft)***

1. halott szállítás ***6 100.- Ft + áfa (7 747.- Ft)***
2. exhumálás ***29 000.- Ft + áfa (36 830.- Ft)***
3. halott hűtés ***3 300.- Ft/temetés + áfa (4 191.- Ft***)
4. egyszeri szemétszállítási díj

(temetés, rátemetés, urnaelhelyezés) ***2 000.- Ft/temetés + áfa (2 540.- Ft)***

1. urna falba helyezése, urnalap kivétele

 esetén személyzet igénybevétele ***5 000.- Ft/fő + áfa (6 350.- Ft)***

1. rendelkezésre állás munkaidőn túli, pihenő-,

 munkaszünet- vagy ünnepnapokon ***5 000.- Ft/fő + áfa (6 350.- Ft)***

1. lejárt, meg nem váltott, újraértékesített sír előkészítése

la.) Csontok exhuma zsákba gyűjtése,

 2 m alá történő elhelyezése (sírfeltárással,

 földvisszatöltéssel) ***25 000.-Ft + áfa (31 750.- Ft)***

lb.) csontok exhuma zsákba gyűjtése, hamvasztó

 zsákba helyezése, elhamvasztása és közös

 tárolóba helyezése (sírfeltárással, földvisszatöltéssel)

 ***41 000.-Ft + áfa (52 070.- Ft)***

* 1. urna kivétele, exhumálása sír, sírbolt, urnaférőhely

 ***6 000.-Ft + áfa (7 620.- Ft)***

Fenti díjtételek 2017. évre vonatkozó emelésére nem javasoljuk, így kérem a 2. számú határozati javaslat elfogadását.

1. **A lakások, helyiségek bérletéről, valamint elidegenítésük szabályairól szóló 14/2005. (X. 3.) KTR. számú rendelet díjtételeinek felülvizsgálata**

A 2017. évi költségvetés előkészítéséhez szükség van a képviselő-testület ármegállapító hatáskörébe tartozó rendeletek felülvizsgálatára. A lakások, helyiségek bérletéről, valamint elidegenítésük szabályairól szóló 14/2005.(X.3.) KTR. számú rendelet 11. §-a az önkormányzat tulajdonában lévő lakások bérleti díját határozza meg. A jelenleg hatályos rendelet szerint az alábbi díjtételeket alkalmazzuk:

a.) *Költségelven bérbe adott lakások*:

*Komfortfokozat Bérleti díj összege (ÁFÁ-val)*

- Összkomfortos ***450.- Ft/m2/hó***

- Komfortos ***335.- Ft/m2/hó***

- Félkomfortos ***225.- Ft/m2/hó***

- Komfort nélküli ***160.- Ft/m2/hó***

b) *Szolgálati lakások*:

*Komfortfokozat Bérleti díj összege (ÁFÁ-val)*

- Összkomfortos ***355.- Ft/m2/hó***

- Komfortos ***230.- Ft/m2/hó***

- Félkomfortos ***200.- Ft/m2/hó***

- Komfort nélküli ***150.- Ft/m2/hó***”

1. *Piaci alapon bérbe adott lakások:*

A piaci alapon bérbe adott önkormányzati tulajdonú, összkomfortos lakások bérleti díja, ***520.- Ft/m2/hó***.

d) *Szociális bérlakások*:

- Összkomfortos ***162.- Ft/m2/hó***

- Komfortos ***105.- Ft/m2/hó***

- Félkomfortos ***78.- Ft/m2/hó***

- Komfort nélküli ***52.- Ft/m2/hó***

e) *Szükséglakások*:

A bérleti díj mértéke megegyezik a félkomfortos szociális bérlakásokra megállapított díjjal.

A rendelet 3. § (1) bekezdése szerint a rendelet hatálya alatt álló lakások és helyiségek kezelését, a bérbe adóra háruló feladatokat a BÁT-KOM 2004. Kft. látja el. Erre tekintettel a díjak felülvizsgálata érdekében, azok változtatásának indokoltságáról a BÁT-KOM 2004. Kft. ügyvezetőjétől kértünk tájékoztatást. Ügyvezető Úr tájékoztatása az előterjesztés mellékletét képezi.

Fenti díjakat a képviselő-testület utoljára a 15/2011.(XII.28.) önkormányzati rendeletével módosította. Figyelembe véve a piaci viszonyokat, illetve más települések azonos tárgyú rendeleteiben foglalt díjtételeket, javasoljuk a díjak 10 %-kal történő megemelését. Ügyvezető Úr tájékoztatása alapján a díjak 10 %-os emelésével 600.000.-Ft éves plusz bevétellel számolhatunk, melyet a 2017-es évben önkormányzatunk a lakások felújítására fordítana.

Kérem a tisztelt képviselő-testületet az előterjesztés megtárgyalására.

**számú Határozati javaslat:**

**a helyi adókról szóló önkormányzati rendelet felülvizsgálatára**

Bátaszék Város Önkormányzat Képviselő-testülete a helyi adókról szóló 23/2013.(XII.31.) önkormányzati rendeletedíjtételein nem kíván módosítani, továbbá új adónemet nem kíván bevezetni.

Határidő: azonnal

Felelős: Kondriczné dr. Varga Erzsébet jegyző

 (a határozat megküldéséért)

Határozatról értesül: BKÖH pénzügyi iroda

 Irattár

**számú Határozati javaslat:**

**a köztemető fenntartásáról és a temetkezésről szóló önkormányzati rendelet díjtételeinek felülvizsgálatára**

Bátaszék Város Önkormányzat Képviselő-testülete a köztemető fenntartásáról és a temetkezésről szóló 2/2014.(II.1.) önkormányzati rendelet 1. mellékletében szereplő díjakat nem kívánja módosítani.

Határidő: azonnal

Felelős: Kondriczné dr. Varga Erzsébet jegyző

 (a határozat megküldéséért)

Határozatról értesül: BKÖH pénzügyi iroda

 Irattár

**HATÁSVIZSGÁLAT**

**lakások, helyiségek bérletéről, valamint elidegenítésük szabályairól szóló 14/2005.(X.3.) KTR. számú rendelet módosításáról szóló** **önkormányzati rendelet-tervezethez**

A rendelet meghozatalára a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1) bekezdésében kapott felhatalmazás alapján kerül sor.

A rendelet a lakások bérleti díját módosítja.

**A rendelet tervezet részletes indokolása:**

Az 1. §-hoz:

A szakasz a lakások bérleti díj összege mértékének emelését szabályozza.

A 2. §-hoz:

A szakasz hatályba léptető rendelkezést tartalmaz.

**Társadalmi, gazdasági, költségvetési hatása:** Az önkormányzat plusz bevételhez juthat.

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** a képviselő-testület saját döntésén alapul

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** rendelkezésre állnak

**Véleményeztetés:** A rendelet-tervezetet valamennyi bizottság véleményezi.

*BÁTASZÉK Város Önkormányzat Képviselő-testületének*

…./2016.(XI. 30.) önkormányzati r e n d e l e t –t e r v e z e t e

**lakások, helyiségek bérletéről, valamint elidegenítésük szabályairól szóló 14/2005.(X.3.) KTR. számú rendelet módosításáról**

Bátaszék Város Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1) bekezdésében kapott felhatalmazás alapján, a Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a következőket rendeli el:

1. **§** A lakások, helyiségek bérletéről, valamint elidegenítésük szabályairól szóló 14/2005.(X.3.) KTR. számú rendelet (továbbiakban: Rendelet) 11. § (1) bekezdése helyébe a következő rendelkezés lép:

**„11. § (1)** A képviselő-testület az egyes önkormányzati lakások bérleti díját az alábbiak szerint határozza meg:

a) *Költségelven bérbe adott lakások*:

*Komfortfokozat Bérleti díj összege (ÁFÁ-val)*

- Összkomfortos ***495.- Ft/m2/hó***

- Komfortos ***368.- Ft/m2/hó***

- Félkomfortos ***247.- Ft/m2/hó***

- Komfort nélküli ***176.- Ft/m2/hó***

b) *Szolgálati lakások*:

*Komfortfokozat Bérleti díj összege (ÁFÁ-val)*

- Összkomfortos ***390.- Ft/m2/hó***

- Komfortos ***253.- Ft/m2/hó***

- Félkomfortos ***220.- Ft/m2/hó***

- Komfort nélküli ***165.- Ft/m2/hó***”

1. *Piaci alapon bérbe adott lakások:*

A piaci alapon bérbe adott önkormányzati tulajdonú, összkomfortos lakások bérleti díja, ***572.- Ft/m2/hó***.

d) *Szociális bérlakások*:

- Összkomfortos ***178.- Ft/m2/hó***

- Komfortos ***115.- Ft/m2/hó***

- Félkomfortos ***86.- Ft/m2/hó***

- Komfort nélküli ***57.- Ft/m2/hó***

e) *Szükséglakások*:

A bérleti díj mértéke megegyezik a félkomfortos szociális bérlakásokra megállapított díjjal.”

1. **§** E rendelet *2017. január 1-jén* lép hatályba.

***B á t a s z é k* ,** 2016. november 30.

 Dr. Bozsolik Róbert Kondriczné dr. Varga Erzsébet

 polgármester  jegyző

A rendelet 2016. november 30-án … órakor kihirdetve!

Kondriczné dr. Varga Erzsébet

 jegyző